Putin vorisi haqida 18 yildan beri o‘ylashini bildirdi

Vladimir Putin NBC telekanaliga bergan intervyusida davlat rahbari lavozimini egallaganidan beri o‘zining vorisi nomzodi haqida o‘ylashini ma’lum qildi, deya xabar beradi “Vesti.ru”.

“Bu haqda 2000-yildan beri o‘ylayman. O‘ylash zararli emas, biroq oxir-oqibat tanlov Rossiya xalqiga havola. Kimnidir yoqtirishim yoki aksincha, xush ko‘rmasligimdan qat’iy nazar, nomzodlar saylovda qatnashadi va yakuniy qarorni Rossiya fuqarolari qabul qiladi”, — ta’kidladi Putin.
Putin undan so‘ng hokimiyatga davlat rahbari bo‘lib ishlagan yillari erishilgan barcha natijalarni barbod qilishga tayyor kishilar kelishiga ishonmasligini bildirdi.